CELEX: 62017CA0249
Language: el
Date: 2018-10-17 00:00:00
Title: Υπόθεση C-249/17: Απόφαση του Δικαστηρίου (πρώτο τμήμα) της 17ης Νοεμβρίου 2018 [αίτηση του Supreme Court (Ιρλανδία) για την έκδοση προδικαστικής αποφάσεως] — Ryanair Ltd κατά The Revenue Commissioners [Προδικαστική παραπομπή — Κοινό σύστημα φόρου προστιθέμενης αξίας (ΦΠΑ) — Έννοια του υποκειμένου στον φόρο — Εταιρία χαρτοφυλακίου — Έκπτωση του φόρου εισροών — Δαπάνες σχετιζόμενες με την παροχή συμβουλευτικών υπηρεσιών ενόψει της αγοράς μετοχών άλλης εταιρίας — Πρόθεση της αγοράστριας εταιρίας να παράσχει διαχειριστικές υπηρεσίες στην εταιρία στόχο — Μη παροχή τέτοιων υπηρεσιών — Δικαίωμα έκπτωσης του ΦΠΑ για τις ληφθείσες υπηρεσίες]

17.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 455/13
            
         
      Απόφαση του Δικαστηρίου (πρώτο τμήμα) της 17ης Νοεμβρίου 2018 [αίτηση του Supreme Court (Ιρλανδία) για την έκδοση προδικαστικής αποφάσεως] — Ryanair Ltd κατά The Revenue Commissioners
      (Υπόθεση C-249/17) (1)
      
      ([Προδικαστική παραπομπή - Κοινό σύστημα φόρου προστιθέμενης αξίας (ΦΠΑ) - Έννοια του υποκειμένου στον φόρο - Εταιρία χαρτοφυλακίου - Έκπτωση του φόρου εισροών - Δαπάνες σχετιζόμενες με την παροχή συμβουλευτικών υπηρεσιών ενόψει της αγοράς μετοχών άλλης εταιρίας - Πρόθεση της αγοράστριας εταιρίας να παράσχει διαχειριστικές υπηρεσίες στην εταιρία στόχο - Μη παροχή τέτοιων υπηρεσιών - Δικαίωμα έκπτωσης του ΦΠΑ για τις ληφθείσες υπηρεσίες])
      (2018/C 455/19)
      Γλώσσα διαδικασίας: η αγγλική
      
         Αιτούν δικαστήριο
      
      Supreme Court
      
         Διάδικοι στην υπόθεση της κύριας δίκης
      
      Ryanair Ltd
      
         κατά
      
      The Revenue Commissioners
      
         Διατακτικό
      
      Τα άρθρα 4 και 17 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθέμενης αξίας: ομοιόμορφη φορολογική βάση, έχουν την έννοια ότι εταιρία όπως η επίμαχη στην κύρια δίκη, η οποία προτίθεται να εξαγοράσει το σύνολο των μετοχών άλλης εταιρίας με σκοπό την άσκηση οικονομικής δραστηριότητας που συνίσταται στην παροχή, στην εν λόγω εταιρία, διαχειριστικών υπηρεσιών υποκείμενων σε ΦΠΑ, έχει δικαίωμα έκπτωσης ολόκληρου του καταβληθέντος ΦΠΑ εισροών όσον αφορά δαπάνες για την παροχή συμβουλευτικών υπηρεσιών, οι οποίες καταβλήθηκαν στο πλαίσιο ΔΠΕ, ακόμη και αν εν τέλει δεν άσκησε την εν λόγω οικονομική δραστηριότητα, εφόσον οι δαπάνες αυτές έχουν ως αποκλειστική αιτία τη σχεδιαζόμενη οικονομική δραστηριότητα.
      
         (1)  ΕΕ C 221 της 10.7.2017.